**UPUTA ZA DOSTAVU DOKUMENTACIJE ZA EX-POST PROVJERU NABAVE**

**Nacionalni plana oporavka i otpornosti 2021.-2026.**

U svrhu brže obrade i provjere dokumentacije, pa i samog zahtjeva za nadoknadu sredstava, molimo da svi dokumenti koji se dostavljaju na ex-post provjeru budu imenovani i složeni u foldere prema logičkim cjelinama, npr. ponude, pojašnjavanja ponuda, ažurirani popratni dokumenti, odluke o imenovanju ovlaštenih predstavnika naručitelja s odgovarajućim izjavama, zapisnici, odluke, žalbe i sl. radi lakšeg i bržeg pregleda.

Također, dokumentaciju (prvenstveno iz ponuda, pojašnjavanja i ažuriranih dokumenata) dostaviti u originalnim formatima koji su objavljeni u dokumentaciji o nabavi i koje je moguće pregledavati i provjeravati ispravnost. Ovime se prvenstveno misli na troškovnike koji, ako su u nestandardiziranom obliku, uvijek moraju biti u .xls formatu (izbjegavati .pdf format jer znatno usporava i otežava provjeru) te ESPD obrasce ponuditelja koji bi trebali biti u pdf. formatu, ne u .xml formatu.

Sve što nije dostupno na EOJN-u, a vezano je za sam postupak nabave, potrebno je dostaviti SAFU, u sklopu nabave koja se šalje na ex-post pregled.

**VAŽNO:** Molimo da dostavljena dokumentacija bude dostavljena uredno te složena u tematski odgovarajuće foldere. Primjerice, folder *Sukob interesa* sadrži sve (dolje navedene) dokumente koji se odnose na sukob interesa, folder *Ponude* sadrži sve ponude zaprimljene u predmetnom postupku nabave i sl. Također, molimo da folderi i u njima sadržani dokumenti budu jasno imenovani.

**Za potrebe pregleda potrebno je dostaviti:**

1. **SUKOB INTERESA**
2. **Jedinice lokalne i regionalne (područne) samouprave:**
   * Popis gospodarskih subjekata s kojima je predstavnik naručitelja iz članka 76. stavka 2. točke 1. ZJN-a ili s njim povezane osobe u sukobu interesa (ili obavijest da takvi subjekti ne postoje), a koji je bio objavljen na internetskoj stranici naručitelja u trenutku početka postupka javne nabave, link na popis, print screen popisa i slično.
   * Za odabranog ponuditelja s kojim je sklopljen ugovor o nabavi te za podugovaratelje dostaviti **izvadak iz Registra stvarnih vlasnika** odnosno jednakovrijedni dokument u državi poslovnog nastana odabranog ponuditelja odnosno podugovaratelja. *NAPOMENA: Općim uvjetima koji se primjenjuju na projekte financirane iz Nacionalnog plana oporavka i otpornosti 2021.-2026. (NPOO) propisano je da je Korisnik obvezan poduzeti sve potrebne radnje i/ili mjere u svrhu sprječavanja ili rješavanja bilo koje situacije koja može ugroziti nepristrano i objektivno izvršenje Ugovora, odnosno odmah obavijestiti PT o sumnji na sukob interesa koja se pojavi tijekom izvršenja Ugovora te radnjama koje će poduzeti ili je poduzeo radi sprječavanja sukoba interesa. Slijedom navedenog, preporuča se provjera sukoba interesa odnosno dostava izvatka iz Registra stvarnih vlasnika i za subjekte na čiju se sposobnost gospodarski subjekt oslonio, a kako bi se i u odnosu na njih uklonio potencijalni sukob interesa, s obzirom na to da ti subjekti sudjeluju u postupku javne nabave i izvršenju ugovora o javnoj nabavi.*
   * Odluku o imenovanju stručnog povjerenstva za javnu nabavu (sukladno članku 197. stavak 1. ZJN-a).
   * Odluke o imenovanju čelnika te članova upravnog, upravljačkog i nadzornog tijela naručitelja.
   * Izjave o ne/postojanju sukoba interesa za sve predstavnike naručitelja (sukladno članku 80. i članku 76. stavak 2. ZJN-a).

**NAPOMENA**

|  |
| --- |
| *PREDSTAVNIKOM NARUČITELJA U SMISLU ČLANKA 76. ZJN 2016 SMATRA SE:*   1. ***čelnik te član upravnog, upravljačkog i nadzornog tijela naručitelja*** 2. ***član stručnog povjerenstva za javnu nabavu*** 3. ***druga osoba*** *koja je* ***uključena u provedbu ili koja može utjecati na odlučivanje*** *naručitelja u postupku javne nabave, i* 4. *osobe iz točaka 1., 2. i 3. ovoga stavka kod pružatelja usluga nabave* ***koji djeluju u ime naručitelja****.* |

Vezano uz Izjave o ne/postojanju sukoba interesa za **čelnike naručitelja** u smislu članka 76. stavka 2. točke 1. ZJN-a (čelnik te član upravnog, upravljačkog i nadzornog tijela naručitelja), molimo vodite računa da **iste uključuju i navode o povezanim osobama iz članka 77. ZJN-a**. NAPOMENA: Izjave o ne/postojanju sukoba interesa dostavljaju se i za zamjenike čelnika naručitelja odnosno zamjenike gradonačelnika/župana/općinskog načelnika.

1. **Ministarstva:**
   * Popis gospodarskih subjekata s kojima je predstavnik naručitelja iz članka 76. stavka 2. točke 1. ZJN-a ili s njim povezane osobe u sukobu interesa (ili obavijest da takvi subjekti ne postoje), a koji je bio objavljen na internetskoj stranici naručitelja u trenutku početka postupka javne nabave, link na popis, print screen popisa i slično.
   * Za odabranog ponuditelja s kojim je sklopljen ugovor o nabavi te za podugovaratelje dostaviti **izvadak iz Registra stvarnih vlasnika** odnosno jednakovrijedni dokument u državi poslovnog nastana odabranog ponuditelja odnosno podugovaratelja. *NAPOMENA: Općim uvjetima koji se primjenjuju na projekte financirane iz Nacionalnog plana oporavka i otpornosti 2021.-2026. (NPOO) propisano je da je Korisnik obvezan poduzeti sve potrebne radnje i/ili mjere u svrhu sprječavanja ili rješavanja bilo koje situacije koja može ugroziti nepristrano i objektivno izvršenje Ugovora, odnosno odmah obavijestiti PT o sumnji na sukob interesa koja se pojavi tijekom izvršenja Ugovora te radnjama koje će poduzeti ili je poduzeo radi sprječavanja sukoba interesa. Slijedom navedenog, preporuča se provjera sukoba interesa odnosno dostava izvatka iz Registra stvarnih vlasnika i za subjekte na čiju se sposobnost gospodarski subjekt oslonio, a kako bi se i u odnosu na njih uklonio potencijalni sukob interesa, s obzirom na to da ti subjekti sudjeluju u postupku javne nabave i izvršenju ugovora o javnoj nabavi.*
   * Odluku o imenovanju stručnog povjerenstva za javnu nabavu (sukladno članku 197. stavak 1. ZJN-a).
   * Izjave o ne/postojanju sukoba interesa za sve predstavnike naručitelja (sukladno članku 80. i članku 76. stavak 2. ZJN-a).

Izjava o ne/postojanju sukoba interesa za čelnike naručitelja u smislu članka 76. stavak 2. točka 1. ZJN-a (čelnik te član upravnog, upravljačkog i nadzornog tijela naručitelja) mora uključivati i navode o povezanim osobama iz članka 77. ZJN-a.

Izjave o ne/postojanju sukoba interesa dostavljaju se za ministra, za državnog tajnika kojeg je ministar odredio da ga zamjenjuje u slučaju njegove odsutnosti ili spriječenosti te druge osobe koje su sukladno vašim internim propisima ili odlukama uključene u provedbu ili koje mogu utjecati na odlučivanje naručitelja u postupku javne nabave. Ako nema drugih osoba koje su uključene u provedbu ili koje mogu utjecati na odlučivanje naručitelja, molimo potvrdu o tome.

* + Odluke o imenovanju osoba iz prethodne točke.

1. **Sukob interesa – ostali javni naručitelji:**
   * Popis gospodarskih subjekata s kojima je predstavnik naručitelja iz članka 76. stavka 2. točke 1. ZJN-a ili s njim povezane osobe u sukobu interesa (ili obavijest da takvi subjekti ne postoje), a koji je bio objavljen na internetskoj stranici naručitelja u trenutku početka postupka javne nabave, link na popis, print screen popisa i slično.
   * Za odabranog ponuditelja s kojim je sklopljen ugovor o nabavi te za podugovaratelje dostaviti **izvadak iz Registra stvarnih vlasnika** odnosno jednakovrijedni dokument u državi poslovnog nastana odabranog ponuditelja odnosno podugovaratelja. *NAPOMENA: Općim uvjetima koji se primjenjuju na projekte financirane iz Nacionalnog plana oporavka i otpornosti 2021.-2026. (NPOO) propisano je da je Korisnik obvezan poduzeti sve potrebne radnje i/ili mjere u svrhu sprječavanja ili rješavanja bilo koje situacije koja može ugroziti nepristrano i objektivno izvršenje Ugovora, odnosno odmah obavijestiti PT o sumnji na sukob interesa koja se pojavi tijekom izvršenja Ugovora te radnjama koje će poduzeti ili je poduzeo radi sprječavanja sukoba interesa. Slijedom navedenog, preporuča se provjera sukoba interesa odnosno dostava izvatka iz Registra stvarnih vlasnika i za subjekte na čiju se sposobnost gospodarski subjekt oslonio, a kako bi se i u odnosu na njih uklonio potencijalni sukob interesa, s obzirom na to da ti subjekti sudjeluju u postupku javne nabave i izvršenju ugovora o javnoj nabavi.*
   * Odluku o imenovanju stručnog povjerenstva za javnu nabavu (sukladno članku 197. stavak 1. ZJN-a).
   * Odluke o imenovanju čelnika te članova upravnog, upravljačkog i nadzornog tijela naručitelja.
   * Izjave o ne/postojanju sukoba interesa za sve predstavnike naručitelja (sukladno članku 80. i članku 76. stavak 2. ZJN-a).

**NAPOMENA**

|  |
| --- |
| *PREDSTAVNIKOM NARUČITELJA U SMISLU ČLANKA 76. ZJN 2016 SMATRA SE:*   1. ***čelnik te član upravnog, upravljačkog i nadzornog tijela naručitelja*** 2. ***član stručnog povjerenstva za javnu nabavu*** 3. ***druga osoba*** *koja je* ***uključena u provedbu ili koja može utjecati na odlučivanje*** *naručitelja u postupku javne nabave, i* 4. *osobe iz točaka 1., 2. i 3. ovoga stavka kod pružatelja usluga nabave* ***koji djeluju u ime naručitelja****.* |

Vezano uz Izjave o ne/postojanju sukoba interesa za **čelnike naručitelja** u smislu članka 76. stavka 2. točke 1. ZJN-a (čelnik te član upravnog, upravljačkog i nadzornog tijela naručitelja), molimo vodite računa da **iste uključuju i navode o povezanim osobama iz članka 77. ZJN-a**.

Nadalje, sukladno gore navedenome, a u cilju nedvojbenog utvrđivanja osoba iz gore navedenog članka, molimo **dostavu statuta ili bilo kojeg drugog pravnog akta** iz kojeg je moguće nedvojbeno utvrditi koja tijela konkretnog naručitelja su obuhvaćena člankom 76. stavak 2. točka 1. ZJN-a. Također, molimo dostaviti **Odluku o imenovanju čelnika te članova upravnog, upravljačkog i nadzornog tijela naručitelja** koja je bila na snazi u trenutku provođenja predmetnog postupka nabave. Ako neka od tijela koja nose naziv npr. Upravni odbor i/ili Nadzorni odbor nemaju, osim svojim nazivom, ovlasti u smislu gore citiranog članka, molimo dostavu dokumenta kojim je isto moguće dokazati.

1. **ISTRAŽIVANJE TRŽIŠTA**

**Potrebno je dostaviti odgovore na sljedeća pitanja:**

1. Je li naručitelj tražio ili prihvatio savjet neovisnih stručnjaka, nadležnih tijela ili sudionika na tržištu koji je koristio u planiranju i provedbi postupka nabave te izradi dokumentacije o nabavi (članak 198. stavak 2. ZJN-a / članak 40. Direktive)?
2. Ako DA, takvi savjeti nisu doveli do narušavanja tržišnog natjecanja te su poštovana načela zabrane diskriminacije i transparentnosti (članak 198. stavak 2. ZJN-a / članak 40. Direktive)?
3. Je li natjecatelj, ponuditelj ili gospodarski subjekt koji je povezan s natjecateljem ili ponuditeljem na bilo koji način bio uključen u pripremu postupka nabave (članak 199. stavak 1. ZJN-a / članak 41. Direktive)?
4. Ako DA, je li naručitelj poduzeo odgovarajuće mjere kako bi osigurao da sudjelovanje tog natjecatelja ili ponuditelja ne naruši tržišno natjecanje (članak 199. stavak 2. ZJN-a / članak 41. Direktive)? Mjere uključuju prosljeđivanje relevantnih informacija drugim natjecateljima i ponuditeljima koje su bile razmijenjene u okviru sudjelovanja natjecatelja ili ponuditelja u pripremi postupka nabave ili koje su proizašle iz takvog sudjelovanja te određivanje primjerenih rokova za dostavu ponuda.
5. **NADALJE, MOLIMO DOSTAVITI:**

* **Ukoliko je nabava provedena na novom EOJN RH (**<https://eojn.hr>**)**

1. Broj i datum objave nabave u EOJN-u
2. **Ovlaštenja za javno otvaranje ponuda**, ako je na otvaranju ponuda bilo ovlaštenih predstavnika ponuditelja.
3. **Snimak ekrana kao informacija o dokumentima (važećim u trenutku traženja ažuriranih popratnih dokumenata) koje naručitelj mora prihvatiti kao dokaz kriterija za kvalitativni odabir GS s alata eCertis**
4. **Sklopljeni ugovor o javnoj nabavi** (potrebno je dostaviti sve sklopljene ugovore za svaku od grupa predmeta nabave neovisno da li se sve ili dio njih potražuje u okviru dostavljenog ZNS-a) **ili okvirni sporazum, ugovore/narudžbenice proistekle iz okvirnog sporazuma, kao i jamstva po istima**, ako je primjenjivo (sukladno članku 312. ZJN-a)
5. **Preslika prve stranice Građevinskog dnevnika** (ili bilo kojeg drugog dokumenta) iz koje je vidljiv datum uvođenja u posao, ako je primjenjivo (odnosno kod ugovora o radovima i stručnom nadzoru).
6. **Preslike svih jamstava traženih DoN-om** (kod jamstva za ozbiljnost ponude koje je dostavljeno poštom, dostaviti presliku omotnice u kojoj je dostavljeno jamstvo na kojoj je vidljiv datum dostave, ako je primjenjivo)
7. **Ovlaštenja, dopuštenja, potvrde, police osiguranja** i ostali dokumenti koje je naručitelj propisao tražiti u DoN-u, ako je traženo, a nije dostavljeno putem EOJN-a.
8. Informaciju o tome je li naručitelj tijekom postupka javne nabave **provjeravao informacije navedene u ESPD-u** kod nadležnog tijela za vođenje službene evidencije o tim podacima, a predmetno nije provodio kroz sustav EOJN.
9. Informaciju o tome je li naručitelj za preuzimanje obveza morao imati **suglasnost drugog tijela.** Ako da, molimo dostavu iste.
10. Informaciju o tome je li bilo zahtjeva naručitelju da **izvješće (ako je izvješće sastavljeno) dostavi središnjem tijelu** državne uprave nadležnom za politiku javne nabave, drugom državnom tijelu ili tijelu državne uprave, ili Europskoj komisiji
11. Informaciju o tome je li pokrenut **upravni spor** pred nadležnim upravnim sudom protiv odluke Državne komisije za kontrolu postupaka javne nabave

* **Ukoliko je nabava provedena na starom EOJN RH (**<https://eojn.nn.hr/Oglasnik/>**)**

1. Informaciju je li provedeno **prethodno savjetovanje sa zainteresiranim gospodarskim subjektima** i objavljeno (i kada) izvješće o prihvaćenim i neprihvaćenim primjedbama i prijedlozima na internetskim stranicama EOJN-a.
2. **Ovlaštenje za javno otvaranje ponuda**, ako je na otvaranju ponuda bilo ovlaštenih predstavnika ponuditelja.
3. Izvještaje koje generira EOJN: **Sažetak postupka i Notifikacije postupka**
4. **Sve pristigle ponude za sve grupe predmeta nabave, neovisno da li se sve ili dio njih potražuje u okviru dostavljenog ZNS-a.**
5. **Dokaze o poslanim zahtjevima za pojašnjenje i upotpunjavanje ponuda sukladno članku 293. ZJN 2016, zahtjeve za pojašnjenje i upotpunjavanje** te **dokaz** **da su** pojašnjenja i dopune **na vrijeme dostavljene** (npr. e-mail ili scan omotnice na kojoj je vidljiv datum dostave, **print screen s EOJN-a**), ako je isto traženo u postupku
6. **Dokaz o poslanom zahtjevu za dostavu ažuriranih popratnih dokumenata** od ponuditelja koji je podnio ekonomski najpovoljniju ponudu, ažurirane popratne dokumente i dokaz da su dokumenti dostavljeni na vrijeme, npr. e-mail, scan omotnice, **print screen s EOJN-a**, ovisno o primjenjivim procedurama za vrijeme provedbe postupka nabave (sukladno zapisniku o pregledu i ocjeni ponuda iz kojeg je vidljivo da je tražena dopuna, odgovarajućim odredbama u DoN-u i članku 263. ZJN-a).
7. **Snimak ekrana kao informacija o dokumentima (važećim u trenutku traženja ažuriranih popratnih dokumenata) koje naručitelj mora prihvatiti kao dokaz kriterija za kvalitativni odabir GS s alata eCertis**
8. **Dokaz o trenutku izvršenja dohvata iz registra RH u EOJN** (print screen s EOJN), te sve dohvaćene dokumente, ako je primjenjivo u ovom postupku.
9. **Zahtjevi za ispravak računske pogreške, odgovor ponuditelja i dokaz o istom,** ako je primjenjivo u ovom postupku.
10. **Zahtjev za produljenje ponude i jamstva za ozbiljnost ponude i odgovor ponuditelja i dokaz o istom,** ako je primjenjivo u ovom postupku.
11. **Sklopljeni ugovor o javnoj nabavi (potrebno je dostaviti sve sklopljene ugovore za svaku od grupa predmeta nabave neovisno da li se sve ili dio njih potražuje u okviru dostavljenog ZNS-a) ili okvirni sporazum, ugovore/narudžbenice proistekle iz okvirnog sporazuma**, kao i **jamstva** po istima, ako je primjenjivo (sukladno članku 312. ZJN-a)
12. **Preslike svih jamstava traženih DoN-om** (kod jamstva za ozbiljnost ponude koje je dostavljeno poštom, dostaviti presliku omotnice u kojoj je dostavljeno jamstvo na kojoj je vidljiv datum dostave, ako je primjenjivo)
13. **Ovlaštenja, dopuštenja, potvrde, police osiguranja** iostali dokumenti koje je naručitelj propisao tražiti u DoN-u, ako je traženo.
14. Informaciju o tome je li naručitelj tijekom postupka javne nabave  **provjeravao  informacije navedene u ESPD-u** kod nadležnog tijela za vođenje službene evidencije o tim podacima.
15. Informaciju o tome je li bilo **zahtjeva ponuditelja za uvidom  u cjelokupnu** dokumentaciju predmetnog postupka uključujući zapisnike, **dostavljene ponude**, osim u one dokumente koji su označeni tajnim. Ako je, molimo dostavu zahtjeva za uvidom, print screen EOJN (ako je primjenjivo) i dokaz da je uvid omogućen.
16. Informaciju o tome je li  naručitelj za preuzimanje obveza morao imati **suglasnost drugog tijela**. Ako da, molimo dostavu iste.
17. Informaciju o tome je li obavijest o dodjeli ugovora objavljena je u **Službenom listu Europske unije**. Ako da, pod kojim brojem.
18. Informaciju o tome je li naručitelj u roku od 30 dana od dana slanja obavijesti o dodjeli ugovora za postupak javne nabave sastavio **pisano izvješće** te ako da, molimo dostavu izvješća.
19. Informaciju o tome je li **uložena žalba** na dokumentaciju o nabavi ili odluku o odabiru/poništenju Državnoj komisiji za kontrolu postupaka javne nabave? Ako da, molimo dostavu rješenja DKOM-a po istoj.
20. Informaciju o tome je li pokrenut **upravni spor** pred nadležnim upravnim sudom protiv odluke Državne komisije  za kontrolu postupaka javne nabave.

**Dodatno, potrebno je dostaviti i odgovore na sljedeća pitanja:**

1. Informaciju je li predmetna nabava navedena u planu nabave objavljenom na EOJN. Ako da, molimo navesti pod kojim brojem.
2. Ako se radi o predmetu nabave koji je namijenjen korištenju od strane fizičkih osoba, je li naručitelj pri izradi tehničkih specifikacija uzeo u obzir kriterije dostupnosti za osobe s invaliditetom ili izvedbu prilagođenu svim korisnicima, osim u valjano opravdanim slučajevima.

Također, ako se radi o predmetu nabave koji je namijenjen korištenju od strane fizičkih osoba sukladno članku 208. stavak 2. ZJN 2016, molimo informaciju jesu li na predmet nabave primjenjivi obvezni zahtjevi dostupnosti za osobe s invaliditetom usvojeni pravnim aktima EU.

Ako DA, molimo pobrojati relevantne pravne akte te zahtjeve koji iz njih proizlaze.

1. Molimo pojašnjenje na koji način je naručitelj osigurao prilikom provedbe postupka nabave primjenu načela „nenanošenja bitne štete“ (DNSH načela) u skladu s odredbama referentnog poziva za dodjelu bespovratnih sredstava/uvjetima Ugovora o dodjeli bespovratnih sredstava/Tehničkim smjernicama EK o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01)/ostalim primjenjivim izvorima.

Molimo dostavu pojašnjenja/dokaza na koji način je ostvarenje predmetnog načela osigurano propisivanjem tehničkih specifikacija predmeta nabave/ugovornih obveza ili na drugi odgovarajući način. Primjerice, kod nabave radova/izrade glavnog projekta moguće je dostaviti Izjavu projektanta kojom se potvrđuje da je glavni projekt/troškovnik sukladan s predmetnim načelom uz odgovarajuće pojašnjenje.

Nadalje, kod nabava robe i ostalih usluga potrebno je dostaviti pojašnjenje i po potrebi dokaz da je DNSH načelo poštivano prilikom provedbe nabave i sklapanja ugovora o nabavi, primjerice pozivom na odgovarajuću primjenjivu direktivu/primjenu CE oznake i slično, ovisno o konkretnom predmetu nabave i načinu kako je u konkretnom slučaju osigurano ostvarenje DNSH načela.

1. Molimo informaciju je li, osim komunikacije putem EOJN RH, bilo dodatne komunikacije između naručitelja i zainteresiranih gospodarskih subjekata/ponuditelja (upiti zainteresiranih gospodarskih subjekata za dodatne informacije, objašnjenja ili izmjene u vezi s dokumentacijom o nabavi, zahtjevi za uvid u dokumentaciju postupka i sl.). Ukoliko je odgovor DA, molimo dostavite dokaze o istoj, kao i dokaze kada su i na koji način zaprimljeni upiti/zahtjevi te odgovore na upite/zahtjeve, ako je primjenjivo“.

**UPUTA ZA ORGANIZACIJU MAPA I NAZIVANJE DOKUMENTACIJE:**

|  |
| --- |
| Detaljan opis dokumenata koje obuhvaćaju ovdje predviđene mape i podmape nalazi se u popisu dokumentacije koju je potrebno dostaviti za ex-post pregled, a koja se nalazi iznad ovog dijela upute.  MAPE AKO JE NABAVA PROVEDENA NA STAROM EOJN :   * 1. **Sukob interesa** * Statut * Odluke o imenovanju čelnika te članova upravnog, upravljačkog i nadzornog tijela naručitelja * Odluka o imenovanju stručnog povjerenstva * Izjave o ne/postojanju sukoba interesa * Dokaz o objavi popisa gospodarskih subjekata na web stranici * Izvadak iz Registra stvarnih vlasnika   1. **Prethodno savjetovanje** * Dokumentacija objavljena * Izvješće o provedenom savjetovanju   1. **Dokumentacija o nabavi\*** * Pitanja zainteresiranih GS   1. **Otvaranje ponuda** * Upisnici o ne/elektronički zaprimljenim dijelovima ponuda * Dokazi o trenutku zaprimanja papirnatih dijelova ponuda * Ovlaštenja za javno otvaranje ponuda   1. **Pristigle ponude**   2. **Pregled i ocjena ponuda\*\*** * Jamstva za ozbiljnost ponuda * Zahtjevi za pojašnjenjem ponuda i pripadajuća pojašnjenja * Zahtjevi za prihvaćanjem računskog ispravka i odgovori ponuditelja * PODMAPA „Odabrana ponuda“:   + Dohvat iz registra RH u EOJN-u   + Zahtjevi za dostavu ažuriranih popratnih dokumenata   + Ažurirani popratni dokumenti   + Prt scr provjera izvršenih putem interneta * Zahtjev za dostavu drugih dokaza\*\*\* * Dokazi sukladno posebnim propisima   1. **Ugovor** * Sklopljeni ugovor * Jamstvo/a za uredno izvršenje ugovora   1. **Ostalo** * Uvid u dokumentaciju * Suglasnost drugog tijela * Izvješće o provedenom postupku * Žalbe, rješenja i presude   \* Dokumentaciju koju je moguće preuzeti s EOJN-a nije potrebno dostavljati.  \*\*U slučaju podjele na grupe priloge razdvojiti po grupama.  \*\*\*Dokazi sukladno posebnim propisima i stručnim pravilima koje je potrebno dostaviti nakon donošenja odluke o odabiru, a prije potpisa ugovora.  MAPE AKO JE NABAVA PROVEDENA NA NOVOM EOJN:   1. **Sukob interesa**     * Statut    * Odluke o imenovanju čelnika te članova upravnog, upravljačkog i nadzornog tijela naručitelja    * Odluka o imenovanju stručnog povjerenstva    * Izjave o ne/postojanju sukoba interesa    * Dokaz o objavi popisa gospodarskih subjekata na web stranici    * Izvadak iz Registra stvarnih vlasnika 2. **Otvaranje ponuda**     * Upisnici o ne/elektronički zaprimljenim dijelovima ponuda    * Dokazi o trenutku zaprimanja papirnatih dijelova ponuda    * Ovlaštenja za javno otvaranje ponuda 3. **Pregled i ocjena ponuda**     * Jamstva za ozbiljnost ponuda    * Dohvat iz registra RH u EOJN-u    * Dokazi sukladno posebnim propisima 4. **Ugovor**     * Sklopljeni ugovor    * Jamstvo/a za uredno izvršenje ugovora 5. **Ostalo**     * Uvid u dokumentaciju    * Suglasnost drugog tijela    * Izvješće o provedenom postupku    * Žalbe, rješenja i presude     U slučaju podjele na grupe priloge razdvojiti po grupama.  Dokazi sukladno posebnim propisima i stručnim pravilima koje je potrebno dostaviti nakon donošenja odluke o odabiru, a prije potpisa ugovora. |